  Майя Бывальцева 30-тӥ инвожое Можга ёросысь Бадӟым Сибы гуртын «Удмурт Кенеш» огазеяськонлэсь нырысетӥ тӧрозэ, Кузебай Герд нимо йӧскалык премилэсь лауреатсэ, экономика тодосъя докторез, профессорез Михаил Шишкинэз буре ваёнлы сӥзем ужрад ортчиз. Пумиськонэз тодосчилэн вордскемез дырысен 80 ар но «Удмурт Кенешлы» 30 ар тырмонзылы тупатӥзы. Со сярысь огазеяськонлэн пресс-службаез ивортӥз. Ужрадэ Ижысь, Алнашысь куноос, Михаил Ивановичлэн вордскем Ныши-Какси гуртысьтыз ӵыжы-выжыосыз, кузпалыз, нылыз, нунокез вуизы. Адями - история. Тазьы шуо сое тодӥсь адямиос. Улон сюресэз но одӥг бичетэ гинэ уз тэры, дыр. Уго троссэ адӟемын. Со уно аръёс ӵоже кужымзэ но дырзэ жалятэк ужаз мерлыко удысын, трос йӧскалык кадръёсты будэтӥз. Мукет удмурт азьветлӥсьёсын артэ Россиын улӥсь финн-угор калыкъёсты но огазеяны быгатӥз. Финн-угор кусыпъёсты шедьтон но асьме ӵыжы-выжы луэммес шараян понна уж нуиз «Удмурт Кенеш» огазеяськонлэн пресс-службаезМихаил Иванович 2021-тӥ арын 21-тӥ толшоре улонысь кошкиз. Тодэ вайытом, 2021-тӥ арын шуркынмонэ «Удмурт Кенеш» огазеяськонлы 30 ар тырмоз. Котырес лыдпусэз пусъён улсын удмурт движенилэн кутсконаз сылэм муртъёслы сӥзем пумиськонъёс радъяло.  Тегъёс: Можга Удмуртия УдмуртКенеш удмуртъёс удмуртлык  